  Майя Бывальцева 2018-тӥ ар кутсконлы Удмуртиын 16–34 аресъем 364 сюрс 200 адями пусъемын вал, со элькунын улӥсьёс пӧлысь ньыльмос люкетэз луэ. 74 процентэз егитъёс каръёсын уло. Россиын Егитъёслэсь нуналзэс пусъён азьын, туэ со 24-тӥ инвожолы тупа, сыӵе лыдпусъёсты шараяз Удмуртстат. Лыдзыя воргоронъёс но нылкышноос егитъёс пӧлын одӥг мында. Со дыре ик каръёсын 1 сюрс пиосмуртъёслы 1 сюрс 85 нылмуртъёс луо, гурт ёросъёсын — 786 нылкышноос. Сяме пыремъя, егитъёс 35 арес тырмытозь семья кылдытыны тыршо. 2017-тӥ арын Удмуртиын кылдытэм 9 сюрс 600 семьяын 79 процентэз нылъёс но 75 процентэз пиос 35 ареслэсь егитэсь. Бызем нылъёс пӧлын тросгес луо 20–24 аресъемъёс (кылем арын 30 процентэз). Пиос ӵемгес кышноясько 25–29 аресазы (32 процентэз). Тегъёс: Мерлык Ижкар Удмуртстат егитъёс Удмуртия лыдпусъёс  